Dømt for voldtekt av sovende kvinne
Straffen er fire måneder kortere enn dommen i Hålogaland lagmannsrett i august i fjor. I begge ankebehandlingene ble Nord-Troms tingretts dom om å betale offeret en erstatning på 150.000 kroner stadfestet.Høyesterett valgte å redusere straffen mot mannen fordi han erkjente å ha hatt seksuell omgang med kvinnen på en fest i Tromsø i april 2011. Han nektet imidlertid straffskyld og hevdet samleiet skjedde frivillig fra kvinnens side. Kvinnen var ifølge dommen ute av stand til å motsette seg overgrepet på grunn av søvn og beruselse. Ifølge lagmannsrettens dom skal kvinnen ha spurt 25-åringen om de hadde hatt samleie kort tid etter, noe hun ikke hadde registrert. Mannen bekreftet da dette, en innrømmelse som kvalifiserte for at Høyesterett skulle gå lavere enn normalstraffen på fire år for voldtekt. - En etterforskning ville nok kunne ha bygget på andre bevis for at samleiet fant sted, men det er ikke sikkert at saken - i hvert fall i sin fulle bredde - ville ha blitt brakt til politiets kunnskap uten tiltaltes innrømmelse, skriver førstvoterende dommer Aage Thor Falkanger i dommen.
Høyesterett har dømt en 25 år gammel student til tre år og åtte måneders fengsel for å ha voldtatt en sovende kvinne.